Diari Oficial de la Generalitat Valenciana


Sumari del DOGV 7502, del 10-04-2015 (2015/3024)

RESOLUCIÓ de 9 de febrer de 2015, de la Direcció General d'Energia, per la qual s'atorga autorització administrativa prèvia i autorització administrativa de construcció per a la modificació parcial de la instal·lació elèctrica de distribució, línia aèria d'alta tensió a 132 kV Benicarló-Cemenmar1 (reposició RAT núm. 32 i RAT núm. 46), titularitat d'Iberdrola Distribución Eléctrica, SAU, ubicada en el terme municipal de Vinaròs. Expedient número ATLINE/2014/25/12.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7502

Data del DOGV
:   10-04-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/3024


Data del document
:   09-02-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 9 de febrer de 2015, de la Direcció General d'Energia, per la qual s'atorga autorització administrativa prèvia i autorització administrativa de construcció per a la modificació parcial de la instal·lació elèctrica de distribució, línia aèria d'alta tensió a 132 kV Benicarló-Cemenmar1 (reposició RAT núm. 32 i RAT núm. 46), titularitat d'Iberdrola Distribución Eléctrica, SAU, ubicada en el terme municipal de Vinaròs. Expedient número ATLINE/2014/25/12. [2015/3024]  
  
  
Antecedents de fet  
El 20 de febrer de 2014, Iberdrola Distribución Eléctrica, SAU, a través de representant degudament acreditat, va presentar davant del Servici Territorial d'Energia de Castelló un imprés normalitzat en què sol·licitava:  
- Autorització administrativa per a la modificació parcial de la instal·lació elèctrica de distribució, línia aèria d'alta tensió de 132 kV Benicarló-Cemenmar1, entre els suports núm. 952021 i núm. 952023 (reposició RAT núm. 32) i entre els suports núm. 952041 i núm. 952042 (reposició RAT núm. 46), ubicats en el terme municipal de Vinaròs, província de Castelló,  
- I aprovació del projecte tècnic d'execució (hui autorització administrativa de construcció).  
Juntament amb l'escrit de presentació d'estes peticions s'acompanyava la documentació següent:  
- Projecte tècnic per a l'execució de la instal·lació esmentada, acompanyat de la declaració responsable del tècnic projectista competent.  
- Còpia de l'informe (ref. 145/13-CON) de 24 de setembre de 2013, del director general d'Avaluació Ambiental i Territorial, de la Consellería d'Infraestructures, Territori i Medi Ambient.  
- Separata per a l'Ajuntament de Vinaròs, acompanyada amb l'informe tècnic de 9 de desembre de 2013, emés per este organisme.  
- I separata per al Ministeri de Foment, acompanyada amb l'informe tècnic de 10 de febrer de 2014, emés per este organisme.  
El procediment administratiu corresponent a estes sol·licituds ha sigut tramitat amb l'expedient de referència ATLINE/2014/25/12, incoat a este efecte pel Servici Territorial d'Energia de Castelló.  
La modificació de la línia elèctrica de distribució per a la qual se sol·licita autorització de construcció s'executarà en el terme municipal de Vinaròs (província de Castelló), amb la previsió de la reposició de dos trams de la línia elèctrica de simple circuit a 132 kV Benicarló-Cemenmar1 per a adequar la traça de la línia elèctrica a la nova rasant de la variant Benicarló-Vinaròs. Per al primer tram de línia afectat (reposició RAT núm. 32), serà necessari el desmuntatge de tres suports, núm. 952021, núm. 952022 i núm. 952023, i la instal·lació de quatre suports nous, núm. 952021, núm. 952022, núm. 952023 i núm. 952023 bis, desviant el traçat de la línia de forma paral·lela al vial, segons els plànols presentats. El tram de línia a desmuntar té una longitud de 530 m, i resulta una longitud de 563 m en el nou traçat. Per al segon tram de línia afectat (reposició RAT núm. 46) serà necessària la substitució dels suports núm. 952041 i núm. 952042 per altres de característiques semblants, i en resulta un tram de línia aèria de 244 m. Els nous suports es col·locaran lleugerament desplaçats de la posició actual però davall de la traça de la línia elèctrica i sense variar-ne el traçat.  
  
Actualment, Iberdrola Distribución Eléctrica, SAU, està inscrita en el Registre Administratiu de Distribuïdors amb el número de registre R1-001, registre accessible en la web del Ministeri d'Indústria, Energia i Turisme, https://oficinavirtual.mityc.es/eee/indiceCalidad/distribuidores.aspx, inscripció per a la qual cal acreditar el compliment de les capacitats esmentades en l'article 37 del Reial Decret 1955/2000, d'1 de desembre.  
Als efectes previstos en l'article 9 del Decret 88/2005, de 29 d'abril, en què s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, la sol·licitud d'autorització administrativa ha sigut objecte d'informació pública durant el termini de vint dies en el Diari Oficial de la Comunitat Valenciana del 27 de maig de 2014 (DOCV 7282).  
D'acord amb al procediment reglamentàriament establit, a fi d'obtindre els condicionats tècnics de les administracions, organismes o empreses de servici públic o de servicis d'interés general que puguen estar afectats per la instal·lació, el sol·licitant va presentar, juntament amb la sol·licitud d'autorització administrativa prèvia i de construcció, els informes tècnics referits, amb el resultat que en síntesi es detalla:  
  
- Ajuntament de Vinaròs. En el seu informe, de 9 de desembre de 2013, els servicis tècnics concedien llicència d'obra menor a la instal·lació referida, amb la condició d'una vigència de la llicència de 2 mesos. A conseqüència d'este informe, el peticionari, en un escrit de 18 de setembre de 2014, manifestà que acceptava el condicionat tècnic imposat.  
- Unitat de Carreteres de l'Estat de Castelló, del Ministeri de Foment: en el seu informe, de 10 de febrer de 2014, els servicis tècnics informaven que s'haurà de comprovar el replantejament de tots els suports en la reposició de la línia aèria de mitjana tensió [sic], de manera que queden ubicats a una distància superior a vegada i mitja la seua alçària mesurada des de l'aresta exterior de la calçada (línia blanca de vorera d'emergència) segons l'article 94 del Reglament de Carreteres, i resolia informar favorablement l'execució de les obres objecte d'esta autorització. De la mateixa manera, el peticionari, per mitjà d'un escrit de 18 de setembre de 2014, manifestà també que acceptava el condicionat tècnic imposat.  
Consta en l'expedient còpia de l'informe de 24 de setembre de 2013, de la Direcció General d'Avaluació Ambiental i Territorial, de la Consellería d'Infraestructures, Territori i Medi Ambient (expedient 145/8445-QWR), en què es considera que la modificació parcial proposada no suposa l'aparició d'afeccions ambientals rellevants que diferisquen de les ja previstes en la DIA emesa per la Secretaria General per a la prevenció de la contaminació i el canvi climàtic per a la variant Benicarló-Vinaròs i publicada en la Resolució de 6 d'abril de 2006, en el BOE núm. 111, de 10 de maig de 2006, de manera que no cal avaluar ambientalment l'actuació.  
La necessitat de la instal·lació sol·licitada es fonamenta en l'adequació de la traça de la línia elèctrica de 132 kV Benicarló-Cemenmar1 a la nova rasant de la variant Benicarló-Vinaròs, carretera N-340, en el PK 9 + 110 (reposició RAT núm. 32) i PK 12 + 804 (reposició RAT núm. 46).  
Ha de considerar-se que la instal·lació sol·licitada no genera incidències negatives en el sistema, ja que es tracta d'una modificació parcial de la línia elèctrica que ja existix i en servici a 132 kV Benicarló-Cemenmar1.  
Consta en l'expedient un informe favorable del Servici Territorial d'Energia de Castelló, òrgan encarregat de la instrucció de l'expedient ATLINE/2014/25/12, i la proposta de resolució del Servici d'Energia i de la Subdirecció General d'Energia i Mines adscrites a este centre directiu.  
  
Fonaments de dret  
La instrucció i resolució d'este procediment administratiu correspon a la Generalitat, perquè esta instal·lació elèctrica està radicada íntegrament en territori de la Comunitat Valenciana i no està inclosa en les previstes en l'article 3.13 de la Llei 24/2013, de 26 de desembre, del Sector Elèctric, que són competència de l'Administració General de l'Estat.  
  
D'acord amb l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 18 del Decret 193/2013, de 20 de desembre, pel qual s'aprova el Reglament Orgànic i Funcional de la Consellería d'Economia, Indústria, Turisme i Ocupació, correspon a la Direcció General d'Energia d'este departament la resolució d'este procediment.   
D'acord amb l'article 38.1 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de sol·licitud constituïxen una part de les xarxes de distribució.  
D'acord amb l'article 53 de la Llei 24/2013, de 26 de desembre, del Sector Elèctric, amb l'article 37 del Reial Decret 1955/2000, d'1 de desembre, i amb l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten, tot això sense perjuí del que preveu este últim en relació amb l'exempció d'acreditació d'estes capacitats que potestativament puga atorgar l'Administració per als que exercisquen l'activitat.  
  
D'acord amb els articles 39 i 53 de la Llei 24/2013, de 26 de desembre, del Sector Elèctric, i amb l'article 7.1.a) b del Decret 88/2005, de 29 d'abril, la construcció d'instal·lacions elèctriques integrades en la distribució requerixen autorització administrativa prèvia i autorització administrativa de construcció (d'acord amb la nova terminologia introduïda per la Llei 24/2013).  
D'acord amb l'epígraf 2.g de l'annex I del Decret 162/1990, de 15 d'octubre, pel qual s'aprova el Reglament de la Llei 2/1989, de 3 de març d'Impacte Ambiental, modificat pel Decret 32/2006, de 10 de març, la instal·lació objecte d'este procediment està subjecta a avaluació d'impacte ambiental. Però d'acord amb l'article 3.2.b del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental en projectes, només hauran de sotmetre's a una avaluació d'impacte ambiental de la forma prevista en esta llei quan ho decidisca l'òrgan ambiental en cada cas, els projectes públics o privats que consistixen en la realització de les obres, instal·lacions o qualsevol altra activitat compresa en l'annex II.  
  
De conformitat amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa i aprovació del projecte d'execució és aplicable el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'article 8.9.D.8 del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que no genera incidències negatives en el sistema.  
D'acord amb el que establix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en concret amb el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09 i, en especial, amb la seua instrucció tècnica complementària ITC-LAT 07, «Línies aèries amb conductors nus».  
D'acord amb els articles 155 i 158 del Reial Decret 1955/2000, la servitud de pas aeri d'energia elèctrica comprendrà el vol sobre el predi servent i l'establiment de pals, torres o suports fixos per a la sustentació dels cables conductors d'energia elèctrica, entre altres, i la servitud s'extingirà per la retirada de la instal·lació. Però no es produirà l'extinció per l'addició, canvi o reparació dels seus elements.  
  
Les referències al Reial Decret Legislatiu 1/2008, d'11 de gener, s'entenen sense perjuí del que disposa la Llei 21/2013, de 9 de desembre, d'Avaluació Ambiental, en particular en la disposició transitòria primera i la disposició final onze.  
Per tot això, complits els requisits i els procediments legals i reglamentaris establits en la legislació vigent aplicables, resolc:  
  
  
Primer  
Atorgar autorització administrativa prèvia per a la modificació parcial de la instal·lació elèctrica de distribució línia aèria d'alta tensió a 132 kV Benicarló-Cemenmar1, entre els suports núm. 952021 i núm. 952023 (reposició RAT núm. 32), i entre els suports núm. 952041 i núm. 952042 (reposició RAT núm. 46), titularitat d'Iberdrola Distribución Eléctrica, SAU, ubicats en el terme municipal de Vinaròs, província de Castelló.   
D'acord amb la documentació tècnica presentada, l'autorització comprén:  
1. Desmuntatge dels tres suports que hi ha, núm. 952021, núm. 952022 i núm. 952023 (RAT núm. 32), i dels conductors de fase i terra que hi ha entre ells de 530 m.  
2. Instal·lació de quatre suports nous, núm. 952021, núm. 952022, núm. 952023 i núm. 952023 bis, i estesa dels conductors de fase i terra entre ells, desviant el traçat de la línia actual respecte a l'anterior de forma paral·lela al vial segons plànols presentats, i amb una longitud de 563 m en el nou traçat.  
Les característiques administratives i tècniques de la instal·lació elèctrica a construir són:  
  
CARACTERÍSTIQUES GENERALS  
Tipus d'instal·lació Línia elèctrica aèria  
Grup (segons el Decret 88/2005) Primer  
Categoria   
(segons el RD 223/2008) Primera  
Sistema Corrent altern trifàsic  
Freqüència (Hz) 50  
Tensió nominal (kV eficaç) 132  
Tensió més elevada de la xarxa (kV eficaç) 145  
Longitud total (m) 563  
Longitud en aeri (m) 563  
Longitud en subterrani (m) 0  
Municipi afectat Vinaròs  
Província afectada Castelló  
Origen instal·lació Suport núm. 952021  
Final instal·lació Suport núm. 952023 bis  
  
  
RECORREGUT AERI  
Nre. de circuits 1  
Configuració fases circuit Al portell  
Nre. de conductors per fase 1 (símplex)  
Tipus de conductor de fase LA-280 (HAWK)  
Material conductor de fase Alumini-Acer  
Secció total conductor de fase (mm²) 281,1  
Potència màxima de transport segons densitat de corrent de la ITC-LAT 07 del RD 223/2008 (MW) 118  
Tipus de conductor de terra-òptic OPGW-15/48  
Material conductor de terra-òptic Alumini-Acer  
Secció total conductor de fase (mm²) 80  
Tipus d'aïllador Compòsit  
Tensió suportada a freqüència industrial sota pluja (50 Hz) (kV eficaç) 320  
Tensió suportada a impuls tipus raig 1,2/50 s (kV cresta) 650  
Nre. total de suports línia 4  
Tipus de suports (i núm. de cada tipus) 11T-150/B18 (1), 11T-140/B22 (1) i 11T-190/B18 (2)  
Forma dels suports Fust troncopiramidal de secció quadrada, amb cap de trams prismàtics rectes de secció quadrada i amb base per a fonamentacions tetrabloc (potes separades).  
Material dels suports Metàl·lics, constituïts per perfils angulars de costats iguals galvanitzats en calent, fabricats amb acer S275JR per a angulars inferiors a 70 mm i S355J2 per a angulars majors que 70 mm i organitzats en forma de zelosia simple.  
  
Les barres estaran unides entre si per mitjà de xapes i caragols de qualitat 5.6, grau C.  
Fonamentació Fonamentacions monobloc i massissa de formigó en massa tipus H20, segons dimensions de projecte.  
Presa de terra En tots els suports, segons projecte.  
  
  
D'acord amb el projecte, els números de sèrie i la identificació dels suports són:  
  
Núm. Alineació Origen Final Longitud (m) Municipi  
1 Suport núm. 952021 Suport núm. 367234 114 Vinaròs  
2 Suport núm. 952022 Suport núm. 782859 674 Vinaròs  
3 Suport núm. 952023 Suport núm. 952023 bis 187 Vinaròs  
  
  
3. Desmuntatge de dos suports que hi ha, núm. 952041 i núm. 952042 (RAT núm. 46), i dels conductors de fase i terra que hi ha entre ells de 244 m.  
4. Instal·lació de dos suports nous, núm. 952041 i núm. 952042, lleugerament desplaçats de la posició actual però davall de la traça de la línia elèctrica actual, i estesa dels conductors de fase i terra entre ells, sense que en varie el traçat.  
  
Les característiques administratives i tècniques de la instal·lació elèctrica a construir són:  
  
CARACTERÍSTIQUES GENERALS  
Tipus d'instal·lació Línia elèctrica aèria  
Grup (segons el Decret 88/2005) Primer  
Categoria (segons el   
RD 223/2008) Primera  
Sistema Corrent altern trifàsic  
Freqüència (Hz) 50  
Tensió nominal (kV eficaç) 132  
Tensió més elevada de la xarxa (kV eficaç) 145  
Longitud total (m) 244  
Longitud en aeri (m) 244  
Longitud en subterrani (m) 0  
Municipi afectat Vinaròs  
Província afectada Castelló  
Origen instal·lació Suport núm. 952041  
Final instal·lació Suport núm. 952042  
  
  
RECORREGUT AERI  
Nre. de circuits 1  
Configuració fases circuit Al portell  
Nre. de conductors per fase 1 (símplex)  
Tipus de conductor de fase LA-280 (HAWK)  
Material conductor de fase Alumini-Acer  
Secció total conductor de fase (mm²) 281,1  
Potència màxima de transport segons densitat de corrent de la ITC-LAT 07 del RD 223/2008 (MW) 118  
Tipus de conductor cable de terra AC-50  
Material conductor cable de terra Alumini-Acer  
Secció total cable de terra (mm²) 48,5  
Tipus d'aïllador Compòsit  
Tensió suportada a freqüència industrial sota pluja (50 Hz) (kV eficaç) 320  
Tensió suportada a impuls tipus raig 1,2/50 s (kV cresta) 650  
Nre. total de suports línia 2  
Tipus de suports (i nre. de cada tipus) 11T-140/B22 (2)  
Forma dels suports Fust troncopiramidal de secció quadrada, amb cap de trams prismàtics rectes de secció quadrada i amb base per a fonamentacions tetrabloc (potes separades).  
Material dels suports Metàl·lics, constituïts per perfils angulars de costats iguals galvanitzats en calent, fabricats amb acer S275JR per a angulars inferiors a 70 mm i S355J2 per a angulars majors que 70 mm i organitzats en forma de zelosia simple.  
  
Les barres estaran unides entre si per mitjà de xapes i caragols de qualitat 5.6, grau C.  
Fonamentació Fonamentacions monobloc i massissa de formigó en massa tipus H20, segons dimensions de projecte.  
Presa de terra En tots els suports, segons projecte.  
  
  
D'acord amb el projecte, els números de sèrie i la identificació dels suports són:  
  
Núm. Alineació Origen Final Longitud (m) Municipi  
1 Suport núm. 952041 Suport núm. 099290 241 Vinaròs  
  
  
El pressupost total del projecte de la instal·lació objecte de l'autorització és de cent noranta-cinc mil quatre-cents huit euros amb noranta-sis cèntims (195.408,96 ?).  
De conformitat amb l'article 53 de la Llei 24/2013, de 26 de desembre, del Sector Elèctric, i amb l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga sense perjuí de les concessions, autoritzacions, llicències i permisos, públics o privats, que calga obtindre per part d'Iberdrola Distribución Eléctrica, SAU, d'acord amb altres disposicions que hi resulten aplicables, i en especial les relatives a l'ordenació del territori i al medi ambient.  
D'acord amb l'informe de 24 de setembre de 2013, de la Direcció General d'Avaluació Ambiental i Territorial, de la Consellería d'Infraestructures, Territori i Medi Ambient, esta actuació no comporta l'aparició d'afeccions ambientals rellevants que diferisquen de les ja previstes en la DIA emesa per a la «nova variant Benicarló-Vinaròs» emesa per la Secretaria General per a la Prevenció de la Contaminació i el Canvi Climàtic i publicada en la Resolució de 6 d'abril de 2006, per la qual cosa no cal avaluar ambientalment l'actuació.  
  
El titular d'esta autorització tindrà els drets, deures i obligacions arreplegats en el títol VII de la Llei 24/2013, de 26 de desembre, del Sector Elèctric, i el seu desplegament reglamentari. En tot cas, Iberdrola Distribución Eléctrica, SA, Unipersonal haurà d'observar els preceptes, mesures i condicions que s'establisquen en la legislació aplicable en cada moment a l'activitat de distribució d'energia elèctrica.   
  
L'incompliment de les condicions i requisits establits en esta autorització o la variació substancial dels pressupostos que n'han determinat l'atorgament podran donar lloc a revocar-la.  
  
Segon  
Atorgar autorització administrativa de construcció per a la modificació de la instal·lació corresponent descrita en el punt primer d'esta resolució, segons el projecte d'execució presentat, redactat per tècnic titulat competent segons declaració responsable de 8 de novembre de 2013, i habilitar Iberdrola Distribución Eléctrica, SA, Unipersonal per a fer la construcció de la instal·lació complint els requisits tècnics exigibles i d'acord amb les condicions següents:  
  
La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servici públic o d'interés general afectats per esta instal·lació i que han sigut acceptats pel seu titular. En el cas que siga necessari introduir modificacions respecte de la documentació presentada i aprovada, el titular d'esta resolució haurà de sol·licitar prèviament a esta direcció general l'aprovació corresponent.  
La instal·lació a executar complirà, en tot cas, el que establix el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09 i, en especial, la instrucció tècnica complementària ITC-LAT 07, «Línies aèries amb conductors nus».  
El termini d'execució de la instal·lació serà de tres (3) mesos des de l'endemà de la notificació. No obstant això, abans d'acabar-la podrà sol·licitar-se una ampliació concreta del termini per mitjà de sol·licitud motivada davant d'este òrgan directiu, acompanyant a este efecte la documentació justificativa de la demora i del cronograma de treballs previstos per al nou termini sol·licitat.   
Als efectes previstos en l'article 18.2 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de projectes, Iberdrola Distribución Eléctrica, SA, Unipersonal comunicarà al Servici Territorial d'Energia de Castelló el començament de les obres, que al seu torn ho comunicarà a l'òrgan ambiental en nom d'esta direcció general com a òrgan substantiu.  
  
Així mateix, el titular d'esta resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució a esta direcció general i al Servici Territorial d'Energia de Castelló.  
El titular d'esta resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
Sense perjuí del que preveu l'article 12.4 del Decret 88/2005, de 29 d'abril, el personal tècnic en la matèria adscrit a esta direcció general o del Servici Territorial d'Energia podrà realitzar les comprovacions i les proves que considere necessàries durant les obres i, quan s'hagen acabat, en relació amb la seua adequació a la documentació tècnica presentada i al compliment de la legislació vigent i de les condicions d'esta resolució.  
Finalitzades les obres de construcció de la instal·lació, Iberdrola Distribución Eléctrica, SA, Unipersonal, en el termini màxim de deu dies hàbils, ho comunicarà al Servici Territorial d'Energia de Castelló als efectes de l'article 18.2 del Reial Decret Legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. Esta comunicació s'acompanyarà d'un certificat de direcció i final d'obra, subscrit per la persona facultativa competent, que acreditarà que és conforme als reglaments tècnics en la matèria, d'acord amb la normativa vigent per als projectes d'instal·lacions elèctriques i igualment respecte a esta autorització administrativa. Quan el certificat de direcció i final d'obra no estiga visat pel col·legi professional corresponent, s'acompanyarà de la declaració responsable oportuna d'acord amb el que indica la Resolució de 22 d'octubre de 2010, de la Direcció General d'Energia, publicada en el DOCV núm. 6389, de 3 de novembre de 2010.  
  
Una vegada atorgada l'autorització d'explotació de la instal·lació interessada en este procediment, en el termini màxim de 10 dies, el Servici Territorial d'Energia de Castelló ho comunicarà a esta direcció general i a l'òrgan ambiental als efectes de l'article 18.2 del Reial Decret Legislatiu 1/2008, d'11 de gener, en nom d'esta direcció general com a òrgan substantiu.  
Esta direcció general, amb el tràmit previ del procediment oportú, deixarà sense efecte esta aprovació en qualsevol moment en què observe l'incompliment o inobservança de les condicions que s'hi imposen.  
  
  
Tercer  
Declarar extingida la servitud de pas de la instal·lació el desmuntatge de la qual s'autoritza en el punt primer de la resolució present, d'acord amb l'incís a de l'article 155 del Reial Decret 1955/2000, d'1 de desembre, sense perjuí de les noves servituds generades per la instal·lació autoritzada a construir. Així mateix, l'amo anterior o els seus drethavents, d'acord amb l'article cinquanta-quatre i concordants de la Llei d'Expropiació Forçosa i del seu reglament de desplegament, podran exercir el dret de reversió, sense perjuí del que ja s'ha indicat respecte a les noves servituds generades.  
  
Quart  
Ordenar:  
- La publicació d'esta resolució en el Diari Oficial de la Generalitat Valenciana,  
- La notificació d'esta resolució a Iberdrola Distribución Eléctrica, SA, Unipersonal, i a totes les administracions o organismes públics i empreses de servicis públics o servicis d'interés general que han intervingut, o han pogut intervindre, en el procediment d'autorització.  
  
Tot això de conformitat amb els articles 10 i 11.3 del Decret 88/2005, de 29 d'abril, del Consell de la Generalitat, en què s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i amb l'article 148.2 del Reial Decret 1955/2000, d'1 de desembre, pel qual es regulen les activitats de transport i distribució d'energia elèctrica que són competència de la Generalitat.  
  
Contra esta resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Indústria i Energia d'esta consellería en el termini d'un mes, comptat des de l'endemà de la notificació, d'acord amb l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 9 de febrer de 2015.- El director general d'Energia: Antonio Cejalvo Lapeña.